Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Presidentti Biden ja pääministeri Netanjahu keskustelivat keinoista -
edistää Israelin ja Saudi-Arabian suhteiden normalisointia.
Saudikruununprinssi bin Salman varoittaa: Jos Iran saa ydinaseen, -
Saudi-Arabiankin on pakko hankkia sellainen.
Iran: Saudien―Israelin suhteiden normalisointi -
olisi puukonisku palestiinalaisten selkään.
Israelin ja Saudi-Arabian suhteiden normalisoinnissa -
ei ole kyse siitä, tapahtuuko se, vaan siitä, milloin se tapahtuu.
Israelin pääministeri Benjamin Netanjahu -
tapasi eilen YK:n yleiskokouksen yhteydessä -
USA:n presidentti Joe Bidenin ensi kertaa sen jälkeen, -
kun Israelin nykyinen hallitus muodostettiin noin 9 kuukautta sitten.
Vaikka Netanjahun ja Bidenin suhteita on luonnehdittu kireiksi, -
lehdistötilaisuuden avaussanoissaan toimittajien läsnä ollessa -
Biden kutsui Netanjahua pitkäaikaiseksi ystäväkseen.
Tervetuloa, ystäväni. - Kiitos.
Toivon, että tapaamme Washingtonissa vielä tänä vuonna.
Yksi asia on jäänyt lähtemättömästi mieleeni...
ja mehän olemme käyneet vuosien varrella monia keskusteluja.
Kuinka kauan siitä onkaan? - Laskuissa ei pysy enää perässä.
Hän työskenteli suurlähetystössä ja minä olin tuore senaattori.
Olimme molemmat hyvin tärkeitä.
Presidentti Biden puhui jälleen myös -
Israelin elintärkeästä merkityksestä juutalaisen kansan kansallisvaltiona.
Lisäksi hän painotti toivettaan siitä, -
että Israel integroituisi Lähi-itään ja normalisoisi suhteet Saudi-Arabiaan.
Hän myös korosti olevansa -
vahvasti sitoutunut estämään Irania saamasta koskaan ydinasetta.
Kuten olen monet kerrat sanonut: -
Jos Israelia ei olisi, meidän täytyisi keksiä sellainen. Tarkoitan sitä.
Se merkitsee -
vakaamman ja vauraamman Lähi-idän rakentamista ajan kanssa -
sekä aiempien hallintojen historiallisten aloitteiden tuella.
Yksi tällainen uusi lupaava aloite on -
Intian, Lähi-idän ja Euroopan talouskäytävä, -
jonka on tarkoitus yhdistää Intia ja Eurooppa toisiinsa Saudi-Arabian, -
Arabiemiraattien ja Israelin kautta. Pidän sitä tärkeänä asiana.
Keskustelemme tänään joistakin vaikeista aiheista, -
kuten kumppanuutemme keskiössä olevien -
demokraattisten arvojen säilyttämisestä -
sekä valtaa tasapainottavista käytännöistä.
Muita aiheita ovat neuvotellun kahden valtion ratkaisun säilyttäminen -
sekä sen varmistaminen, että Iran ei saa koskaan ydinasetta.
Vaikka olemme joistain asioista eri mieltä, -
sitoutumiseni Israeliin on raudanluja. Jos Israelia ei olisi, -
kukaan juutalainen maailmassa ei olisi turvassa. Israel on välttämätön.
Biden huomautti, että vaikka hän on optimisti, Israelin ja Saudi-Arabian -
mahdollinen suhteiden normalisointi olisi dramaattinen muutos.
Pääministeri Netanjahu puolestaan -
alleviivasi tämänhetkisiä haasteita ja mahdollisuuksia.
Joe, olemme olleet ystäviä ― tarkistin tämän ― yli 40 vuotta.
Ystävyytemme on kestänyt ja voi kestää vielä hyvän aikaa.
On ilo nähdä sinua taas.
Elämme valtavien lupausten mutta myös suurten vaarojen aikaa.
Puhuit juuri tuosta valtavasta lupauksesta.
Netanjahu viittasi myös G20-suunnitelmaan, jossa Israelista -
tulisi Euroopan, Lähi-idän ja Intian välisen infrastruktuurin yhteyspiste.
Hanke avaa epäilemättä suurenmoisia mahdollisuuksia, Netanjahu sanoi.
G20-kokouksessa puhuitte talouskäytävästä, -
joka tulisi yhdistämään Aasian, Lähi-idän ja Euroopan toisiinsa.
Tällainen käytävä tekee Israelista tärkeän solmukohdan -
ennennäkemättömän vaurauden valtatiellä.
Me molemmat uskomme, -
että vaikutukset voivat olla sitäkin suurempia.
Uskon, että teidän johdollanne, herra presidentti, voimme luoda -
historiallisen rauhan Israelin ja Saudi-Arabian välille.
Uskon myös, että tällaisella rauhalla edistettäisiin merkittävästi -
arabien―Israelin konfliktin päättymistä,
sovintoa muslimimaailman ja juutalaisvaltion välille -
sekä todellista Israelin ja palestiinalaisten rauhaa.
Tämä kaikki on saavutettavissa.
Uskon, että voimme yhdessä tehdä historiaa -
ja luoda paremman tulevaisuuden Lähi-itään ja muuallekin.
Yhdessä voimme myös vastustaa tulevaisuuttamme uhkaavia voimia, -
eritoten Irania.
Yhdysvallat ja Israel ovat eri mieltä siitä, millaisin keinoin -
Iranin ydinasepyrkimyksiä ja sen muita pahantahtoisia toimia pitäisi torjua.
Pääministeri Netanjahu -
sanoi kuitenkin olevansa kiitollinen presidentti Bidenille siitä, -
että tämä on sitoutunut estämään Irania saamasta joukkotuhoaseita.
Herra presidentti, arvostan sitä, -
että olette sitoutunut estämään Irania hankkimasta ydinasekykyä.
Se on ratkaisevan tärkeää.
Tämä yhteinen tavoitteemme on parhaiten saavutettavissa -
uskottavalla sotilaallisella uhalla, lamauttavilla pakotteilla -
sekä tukemalla rohkeita iranilaisia, jotka halveksuvat omaa hallintoaan.
He ovat todellisia kumppaneitamme.
Netanjahun ja Bidenin tapaaminen kesti noin tunnin.
Pääaiheena oli USA:n pyrkimys -
saavuttaa Saudi-Arabian kanssa kattava sopimus, jonka osana -
Saudi-Arabia normalisoisi suhteensa Israeliin. Pian tapaamisen jälkeen -
saudien kruununprinssi Mohammed bin Salman -
antoi harvinaisen haastattelun yhdysvaltalaiskanava Fox Newsille.
Hän antoi ymmärtää, että Saudi-Arabiassa -
puhaltavat myönteiset tuulet suhteiden normalisoimiseksi Israelin kanssa.
Bidenin hallinnolla on suunnitelma siitä, miten tavoitteeseen päästään.
Meille palestiinalaisasia on erittäin tärkeä. Siihen pitää löytää ratkaisu.
Olemme käyneet hyviä neuvotteluja, ja katsomme, mihin ne johtavat.
Toivottavasti lopputulos on se, -
että palestiinalaisten elämä helpottuu ja Israel saa roolin Lähi-idässä.
Raporttien mukaan neuvottelut jäädytettiin. - Se ei pidä paikkaansa.
Miten itse näette, joko maali häämöttää?
Se on joka päivä lähempänä.
Tilanne vaikuttaa ensi kertaa vakavasti otettavalta. Katsotaan miten käy.
Kruununprinssiltä kysyttiin Iranin ydinasepyrkimyksistä sekä siitä, -
aikooko Saudi-Arabiakin tavoitella ydinasetta, -
jos Iran onnistuu pyrkimyksissään.
Olemme huolissamme, jos mikä tahansa maa saa ydinaseen.
Se on virheliike.
Jos Iran saa ydinaseen, meidänkin on hankittava sellainen -
turvallisuuden ja voimatasapainon vuoksi.
Iranin presidentti Ibrahim Raisi sanoi -
YK:n yleiskokouksen yhteydessä pidetyssä lehdistötilaisuudessa, -
että Israelin ja Saudi-Arabian suhteiden läheneminen -
on puukonisku palestiinalaisten selkään.
Iran katsoo, -
että Lähi-idän maiden suhteet sionistihallintoon ovat puukonisku -
palestiinalaisten ja näiden vastarintaliikkeen selkään.
Presidentti Raisi puhui myös maansa äskettäisestä päätöksestä -
karkottaa useita IAEA-tarkastajia Iranista.
Lähtöpassit saa noin kolmannes -
IAEA:n kokeneimmista tarkastajista Iranissa.
Tarkastuksissa sinänsä ei ole ongelmaa, eikä Iran aio niitä estää.
Mutta jos joihinkin tarkastajiin ei pystytä luottamaan, -
se luonnollisesti kääntyy heitä itseään vastaan.
Ne tarkastajat, joihin voidaan luottaa tai joihin ei kohdistu luottamuspulaa, -
saavat jatkaa tarkastuksiaan.
IAEA:n johtokunnalle toimitettiin parisen viikkoa sitten kaksi raporttia,-
jotka myös TV7 hankki itselleen.
Niissä IAEA:n johtaja Rafael Mariano Grossi ilmaisi syvän pettymyksensä -
Iranin yhteistyöhaluttomuuteen.
Sen seurauksena Yhdysvallat ja 62 muuta maata, -
joukossa mm. kaikki EU-maat, Britannia, Turkki ja Saudi-Arabia, -
antoivat yhteislausunnon, jossa ne toivat julki huolensa -
Iranin yhteistyöhaluttomuudesta ydin- sulkusopimukseen liittyvissä asioissa.
Maat totesivat mm., että "viimeisten kymmenen kuukauden aikana -
Iran ei ole edelleenkään antanut teknisesti uskottavia selityksiä -
ihmisperäistä alkuperää oleville uraanihiukkasille, -
joita IAEA löysi ilmoittamattomista paikoista Iranista".
Julkilausuman allekirjoittajat korostivat yhdessä, -
että Iranin on pikimmiten annettava selitys ja ratkaistava kysymykset -
IAEA:ta tyydyttävällä tavalla.
Presidentti Raisi vastasi vihjaamalla, että kyseiset 63 maata ja IAEA -
valehtelevat IAEA:n ja Iranin yhteistyön luonteesta.
Länsimaiden kanta ei ollut totuudenmukainen.
Iran ei sano, -
etteikö tarkastuksia saisi tehdä.
Yhteistyö Iranin ja IAEA:n välillä on ollut hyvää.
Kiitos seurasta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa. Huomiseen.
Suomennos: Sirpa Kaukonen